**A vizuális tehetségműhely célja**

A tehetség már korai gyermekkorban megmutatkozhat:( mint lehetőség) az ábrázoló tevékenységek iránti vonzódásban, a kifejezőkészség gyorsabb fejlődésében, egyéni látásmódban, színvilágban,stb.

Tehetséggondozó műhelymunkánkba olyan 5,6,7, éves gyermekek vesznek részt, akiknek finommotorikája, szem-kéz koordinációja kiemelkedő, képes az összpontosításra, az együttműködésre, megfelelő szociális és motivációs szinttel rendelkeznek. A vizualitás területén átlag feletti, valamint átlagot meghaladó speciális képességekkel, egyéni vizuális önkifejezéssel rendelkeznek.

A gyerekek az óvodai csoportban, napi tevékenységeikben örömmel vesznek részt ábrázolás- kézimunka- művészi tevékenységekben, rendkívüli adottságaik segítségével gyakran kiemelkedő alkotásokat hoznak létre. Érzelem gazdag, kifejező rajzok, a színekkel, anyagokkal, formákkal való különleges bánásmód jellemzi a gyermekek munkáit. Fogékonyak az újra, a már ismert elsajátított módszereken kívül szívesen próbálkoznak új technikákkal, anyagokkal.
Örömmel végzik el a feladatokat, a feladatok iránt elkötelezettek, kitartóak, türelmesek

Ezt egészíti ki lehetőségként ezeknek a gyerekeknek a Kezek szárnyán tehetségműhely, ahol feladatunk a tehetséges gyermekek alkotó tevékenységeinek feltételeinek megteremtése, tartalmának, minőségének fejlesztése és szervezeti formáinak biztosítása. Ezen túlmenően a kiemelkedő képességű, kreatív gyermekek felfedezése, komplex személyiségfejlesztése és gondozása a művészeteken keresztül.

**Speciális célok a tehetséggondozásban**:

   **A tehetséges gyermek erős oldalának támogatása**. A sokféle vizuális technikát megismerve későbbi érdeklődési irányait tudja alakítani.

    **A gyermek tehetségével összefüggő gyenge területek erősítése**. Problémák adódhatnak a pszicho motoros képességek, érzelmi-szociális érettség (egyenlőtlen fejlődés) esetleg motivációs területen is. Olyan hiányosságokat kell a „gyenge” oldalon értenünk, melyek a tehetség fejlődését akadályozzák.

A műhelyben folyó foglalkozások szerencsésen egészítik ki az értelmi fejlődést, segíthetik a gyermek érzelmi, szociális fejlődését akkor is, ha a gyermek ezeken a területeken kevésbé rendelkezik jó adottságokkal.

**Várható eredmények**:
- vizuális önkifejezés kiteljesedése
- szívesen és bátran használnak új technikai eljárásokat, eszközöket, anyagokat
-  a gyermekek szabad képi és plasztikai önkifejezése formálódik,
- szem-kéz koordináció erősödése,
- látási- tapintási érzékelés, manuális készség erősödése,
- térpercepció erősödése,
- élményeik, elképzeléseik egyéni, kreatív megjelenése ,

 -  esztétikai érzékük, igényességük fejlődése,
- örüljenek saját alkotásaiknak és a közösen elkészített kompozícióknak,
-  a műalkotások iránti érdeklődés erősödése,
- önértékelési képességük erősödése,
- kreativitásuk erősödése.
A Kezek szárnyán tehetség műhelyet vezető óvodapedagógusok:

 Farkasné Petrovics Judit és Fehér Anna